• Mootorsõiduk või selle haagis kustutatakse registrist:  1) mootorsõiduki ja  selle haagise väljaviimisel Eestist seoses mootorsõiduki ja haagise omaniku teise riiki elama asumisega või sõiduki võõrandamisel teise riiki;  2) nõuetekohase lammutustõendi alusel;  3) ajutiselt registreeritud mootorsõiduki või selle haagise registreerimistähtaja lõppemisel;  4) mootorsõiduki või selle haagise omaniku või tema esindaja taotluse alusel, millega kinnitatakse, et selle kasutamisest on loobutud ning tegemist ei ole M1- ega N1-kategooria sõidukiga või tegemist on vanasõidukiga;  5) vanasõiduki puhul omaniku või tema esindaja vastavasisulise taotluse alusel;  6) Euroopa Liidu liikmesriigi vastava ametiasutuse ametliku informatsiooni põhjal mootorsõiduki ja haagise registreerimise kohta vastavas liikmesriigis;  7) muudel seadusega sätestatud juhtudel.  Mootorsõiduki või selle haagise võib registrist kustutada ajutiselt 1-24 kuuks. Taotluse alusel võib ajutise kustutamise lõpetada varem. Ajutise kustutamise tähtaja möödumisel loetakse sõiduk registris olevaks.